ཡུད་ཙམ་ནས་མོ་སླར་ཡང་ཁྱམས་རར་ཡོང་ནསཨ་མ།དེ་རིང་ནས་བཟུང་འབྲུ་འཕྲོ་མ་དག་མཁའ་གོ་ལ་ལྷས་ནས་སྐེམ་དུ་བཅུག་ན་མི་བཟང་།ལྟག་ག་ཚང་གི་ཐེའུ་མོ་འདིས་ང་ལ་མ་རངས་པའི་རྣམ་འགྱུར་སྣ་ཚོགས་བསྟན་འོངས།འཕགས་པ་ཚེ་རིང་དགྲ་ཁས་མོ་ལ་ཅི་ཞིག་བཤད་ཡོད་པ་སུས་ཤེས།འདི་གཉིས་ཀྱི་རྒྱུ་མ་འདྲེས་འདུག་པ་ཨ་གསལ་རེད།ང་ཚོས་སེམས་ཆུང་བྱས་ན་བཟང་།གཞན་དག་གིས་ཤེས་ནས་ཁྱིམ་སློག་བརྒྱབ་ཚེ།འུ་མ་བུ་ཚང་མ་ལྟོགས་གྲིའི་ཁ་ལས་ཐར་དཀའ།ངའི་བསམ་འཆར་ཡིན་ན་ནང་དཀྱིལ་གྱི་ཉི་ཐིག་འོག་ནས་བསྐམ་ཡང་ཆོགའུ་ཚང་གི་སྐར་ཁུང་ཆེ་བས་འདང་རྒྱག་མེད།དེས་མི་ཆོག་ཟེར་ན་ནངས་དུས་མེ་འབུད་སྐབས་ཐབ་གཉའ་ལའང་བཞག་ཆོགའཕྲོ་མ་བུད་ཚེ་བརྔས་ནས་ཉར་ཚགས་བྱས་ཀྱང་ཕྱིས་སུ་བཟའ་རུང་བ་ཡིནཅེས་བསམ་འཆར་སྡུད་ལེན་གྱི་ཚུལ་དུ་བརྗོད་པར།